
Ajánlás Györkös Rita „Harsányi István-díj” pályázatához

Györkös Ritát Vezetés és Szervezés szakon végzett Msc. hallgatót, mint oktatója, TDK munkájának témavezetője, valamint az Menedzsment és Vállalatgazdaságtan tanszéken végzett demonstrátori tevékenységének irányítója ismerem. Valamennyi említett területen kimagaslóan teljesít.

A pályázó 2012 őszén a Budapesti Műszaki és Gazdaságtudományi Egyetemen tartott Gazdaság- és Társadalomtudományi Kari Tudományos Diákköri Konferenciáján a Menedzsment szekcióban második díjat kapott „Gyártósor konfigurációk elemzése gyártósor-kiegyenlítési modellekkel egy alkatrész összeszerelő üzem példáján” című dolgozatáért. E munkájával bejutott a 2013 tavaszán megrendezendő országos TDK konferenciára is.  E munkájával pályázik a „Harsányi István-díjra”. 

A TDK dolgozat eredményeit ismertette a MikroCad 2012 tudományos konferencián, Miskolcon is. A TDK dolgozatban elkezdett kutatások folytatása érdekében jelentkezett a  BME Gazdálkodás- és Szervezéstudományi Doktori Iskolába PhD képzésre is.

Mindezek alapján javaslom részére a „Harsányi István-díj”odaítélését.

Budapest, 2012. június 28.

